सेंगर ने लिखेआ ऐ जे मुशर्रफ जिसले सत्ता इच हे ते उनें दौह्‌रा खेड्ढ खेढदे होई इक पास्सेआ अमरीकी मदद लैती ते दूए पास्सेआ तालिबान दी मदद कीती। मुशर्रफ ने आक्खेआ ऐ जे कताब इच दित्ते गेदे तत्थ गलत न। उनें कदें बी तालिबान दा समर्थन निं कीता ते ना गै कदें दौह्‌रा खेड्ढ खेढेआ। उनें आक्खेआ, "अमरीका गी समझ इच निं आ दा हा जे में डबल गेम करा दा आं ते ओह् मेरे कन्नै बी चला दा ऐ।" विश्व समुदाय दे दबाव इच मुंबई हमलें दे सरबंधै इच पाकिस्तान सरकार पास्सेआ कारवाई करने परैंत मुशर्रफ ने आक्खेआ जे पाकिस्तान कोई कमजोर देश नेईं ऐ। एह्‌दे कोल परमाणु ते मिसाइल ताकत ऐ। कुसै गी गलतफैह्‌मी इच निं रौह्‌ना चाहिदा। हलांके उनें आक्खेआ जे पाकिस्तान दे बसनीक जेगर मुंबई हमलें इच शामल न ते पाकिस्तान गी उंदे बारे इच तत्थें गी छपानें दी कोशश निं करनी चाहिदी।